Document ID: 32000R2866

Uredba Komisije (ES) št. 2866/2000
z dne 27. decembra 2000
o spremembi Uredbe (ES) št. 1898/97 o določitvi pravil za uporabo režimov v sektorju prašičjega mesa, ki jih zajemata uredbi Sveta (ES) št. 1727/2000 in (ES) št. 3066/95, in o razveljavitvi uredb (EGS) št. 2698/93 in (ES) št. 1590/94 ter o spremembi Uredbe (ES) št. 2332/2000 o določitvi obsega, v katerem se lahko odobrijo zahtevki za uvozna dovoljenja, vloženi oktobra 2000, za nekatere proizvode iz prašičjega mesa, v skladu z režimom, predvidenim v sporazumih, ki so bili sklenjeni med Skupnostjo ter Republiko Poljsko, Republiko Madžarsko, Češko republiko, Slovaško, Bolgarijo in Romunijo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2290/2000 z dne 9. oktobra 2000 o vzpostavitvi nekaterih koncesij v obliki tarifnih kvot Skupnosti za nekatere kmetijske proizvode in določitvi prilagoditve kot avtonomnem in prehodnem ukrepu za nekatere kmetijske koncesije, predvidene v Evropskem sporazumu z Republiko Bolgarijo [1], in zlasti člena 1(3) Uredbe,
ob upoštevanju Uredbe Sveta (ES) št. 2433/2000 z dne 17. oktobra 2000 o vzpostavitvi nekaterih koncesij v obliki tarifnih kvot Skupnosti za nekatere kmetijske proizvode in določitvi prilagoditve kot avtonomnem in prehodnem ukrepu za nekatere kmetijske koncesije, predvidene v Evropskem sporazumu s Češko republiko [2], in zlasti člena 1(3) Uredbe,
ob upoštevanju Uredbe Sveta (ES) št. 2434/2000 z dne 17. oktobra 2000 o vzpostavitvi nekaterih koncesij v obliki tarifnih kvot Skupnosti za nekatere kmetijske proizvode in določitvi prilagoditve kot avtonomnem in prehodnem ukrepu za nekatere kmetijske koncesije, predvidene v Evropskem sporazumu s Slovaško republiko [3], in zlasti člena 1(3) Uredbe,
ob upoštevanju Uredbe Sveta (ES) št. 2435/2000 z dne 17. oktobra 2000 o vzpostavitvi nekaterih koncesij v obliki tarifnih kvot Skupnosti za nekatere kmetijske proizvode in določitvi prilagoditve kot avtonomnem in prehodnem ukrepu za nekatere kmetijske koncesije, predvidene v Evropskem sporazumu z Romunijo [4], in zlasti člena 1(3) Uredbe,
ob upoštevanju Uredbe Sveta (ES) št. 2851/2000 z dne 22. decembra 2000 o vzpostavitvi nekaterih koncesij v obliki tarifnih kvot Skupnosti za nekatere kmetijske proizvode in o določitvi prilagoditve kot avtonomnem in prehodnem ukrepu za nekatere kmetijske koncesije, predvidene v Evropskem sporazumu z Republiko Poljsko, in o razveljavitvi Uredbe Sveta (ES) 3066/95 [5] ter zlasti člena 1(4) Uredbe,
ob upoštevanju naslednjega:
(1) Uredba Komisije (ES) št. 1898/97 [6], kakor je bila nazadnje spremenjena z Uredbo (ES) št. 2072/2000 [7], določa pravila za uporabo režimov v sektorju prašičjega mesa v evropskih sporazumih. Treba jo je spremeniti v skladu z določbami o proizvodih iz prašičjega mesa v uredbah (ES) št. 2290/2000, (ES) št. 2433/2000, (ES) št. 2434/2000, (ES) št. 2435/2000 in (ES) št. 2851/2000.
(2) Povračilo uvoznih dajatev na proizvode, naštete v delih C, D in E Priloge I k Uredbi (ES) št. 1898/97, kakršni so bili pred začetkom veljavnosti te uredbe, in uvožene v skladu z dovoljenji, uporabljenimi od 1. julija 2000, sodi na področje uporabe členov od 878 do 898 Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti [8], kakor je bila nazadnje spremenjena z Uredbo (ES) št. 2787/2000 [9].
(3) Od 1. julija 2000 se morajo določbe iz te uredbe glede Bolgarije, Češke republike, Slovaške republike in Romunije uporabljati hkrati z uredbami (ES) št. 2290/2000, (ES) št. 2433/2000, (ES) št. 2434/2000 in (ES) št. 2435/2000. Od 1. januarja 2001 se morajo določbe iz te uredbe glede Poljske uporabljati hkrati z Uredbo (ES) št. 2851/2000.
(4) Uredba Komisije (ES) št. 2332/2000 [10] v skladu z Uredbo (ES) št. 1898/97 določa količine, ki so na razpolago za obdobje od 1. januarja do 31. marca 2001. Treba jo je spremeniti v skladu z novimi letnimi količinami, navedenimi v Prilogi I k tej uredbi.
(5) Ukrepi, predvideni s to uredbo, so v skladu z mnenjem Upravljalnega odbora za prašičje meso -
SPREJELA NASLEDNJO UREDBO:
Člen 1
Uredba (ES) št. 1898/97 se spremeni:
1. Naslov se nadomesti z naslednjim besedilom:
"o določitvi pravil za uporabo režimov v sektorju prašičjega mesa, ki jih zajemajo uredbe Sveta (ES) št. 1727/2000, (ES) št. 2290/2000, (ES) št. 2433/2000, (ES) št. 2434/2000, (ES) št. 2435/2000 in (ES) št. 2851/2000, ter o razveljavitvi uredb (EGS) št. 2698/93 in (ES) št. 1590/94."
2. Prvi odstavek člena 1 se nadomesti z naslednjim besedilom:
"Za celoten uvoz proizvodov, ki jih zajemajo skupine št. 1, 2, 3, 4, H1, 7, 8, 9, T1, T2, T3, S1, S2, B1, 15, 16 in 17 iz Priloge I k tej uredbi, v Skupnost v skladu z režimi, določenimi v uredbah (ES) št. 1727/2000, (ES) št. 2290/2000, (ES) št. 2433/2000, (ES) št. 2434/2000, (ES) št. 2435/2000 in (ES) št. 2851/2000, je treba predložiti uvozno dovoljenje."
3. Deli B, C, D, E in F Priloge I se nadomestijo s Prilogo I k tej uredbi.
Člen 2
Priloga II k Uredbi (ES) št. 2332/2000 se nadomesti s Prilogo II k tej uredbi.
Člen 3
Ta uredba začne veljati na dan po objavi v Uradnem listu Evropskih skupnosti.
Uporablja se od 1. julija 2000. Vendar pa se za uvoz iz Republike Poljske člena 1 in 2 uporabljata od 1. januarja 2001.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. decembra 2000

Labels: 3
15
17
18